પોણા બે કરોડના ખર્ચે આધુનિક બની રહેલા થરાદ એસટી ડેપોમાં બસની ઘટ અને ડેપોના કથળતા વહિવટ અને અણઘડ સંચાલનનો વધુ એક નમુનો જોવા મળતાં બસના કારણે હાલાકી ભોગવી રહેલા વાવ તાલુકાના વિધાર્થી વિધાર્થીનીઓએ આડાશો ઉભી કરી ડેપોમાં આવતી જતી તમામ બસો રોકાવીને ચક્કાજામ કરતાં ભારે હોબાળો અને ઉત્તેજનાનો માહોલ ફેલાવો પામ્યો હતો.જોકે પોલીસ અને ડેપોના સત્તાવાળાઓએ આજે તો સમજાવીને મામલો થાળે પાડ્યો હતો.પરંતુ પ્રશ્ન હલ નહી થાય તો આવતી કાલે ફરી પાછે કાલે આંદોલન કરવાની ચિમકી ઉચ્ચારી હતી.